# จักรพรรดิโคเร

| จักรพรรดิโคเร 孝霊天皇 |
| --- |
|  |
| จักรพรรดิญี่ปุ่น |
| 290 – 215 ปีก่อน ค.ศ. (ตามธรรมเนียม) |
| พระนามหลังสวรรคต | *ชิโง*แบบจีน: จักรพรรดิโคเร (孝霊天皇) *ชิโง*แบบญี่ปุ่น: โอ-ยามาโตะ-เนโกฮิโกะ-ฟูโตนิ โนะ ซูเมรามิโกโตะ (大日本根子彦太瓊天皇) |
| ก่อนหน้า | โคอัง |
| ถัดไป | โคเง็ง |
|

---

 |
| พระราชสมภพ | 342 ปีก่อน ค.ศ. |
| สวรรคต | 215 ปีก่อน ค.ศ. (127 พรรษา) |
| พระราชบิดา | จักรพรรดิโคอัง |
| พระราชมารดา | โอชิ-ฮิเมะ |
| พระสนม | คูวาชิ-ฮิเมะ |
| ศาสนา | ชินโต |

**จักรพรรดิโคเร** (孝霊天皇 (*Kōrei-tennō*)) มีอีกพระนามแล้ว *โอยามาโตะเนโกฮิโกะฟูโตนิ โนะ ซูเมรามิโกโตะ* (大倭根子日子賦斗邇命 (*Ōyamatonekohikofutoni no Mikoto*)) เป็นจักรพรรดิญี่ปุ่นในตำนานองค์ที่ 7 ตามลำดับการสืบราชบัลลังก์ มีข้อมูลเกี่ยวกับจักรพรรดิองค์น้อยมากเนื่องจากขาดเอกสารสำหรับการตรวจสอบและศึกษาเพิ่มเติม ทำให้นักประวัติศาสตร์รู้จักพระองค์ในฐานะ "จักรพรรดิในตำนาน" เนื่องจากข้อพิพาทเรื่องการมีตัวตน ใน*โคจิกิ*ไม่มีข้อมุลใดเลยนอกจากพระนามและพระราชพงศาวลี มีการอ้างว่ารัชสมัยของโคเรเริ่มต้นใน 290 ปีก่อน ค.ศ. หลังพระองค์สวรรคตใน 215 ปีก่อน ค.ศ. พระราชโอรสองค์หนึ่งขึ้นครองราชย์เป็นจักรพรรดิองค์ถัดไป ตามธรรมเนียมยอมรับโคเรเป็นจักรพรรดิองค์แรกในยุคยาโยอิ ซึ่งตั้งชื่อตามชาวยาโยอิที่อพยพจากทวีปเอเชียไปยังหมู่เกาะญี่ปุ่น

## รายงานจากตำนาน

ใน*โคจิกิ*และ*นิฮงโชกิ*บันทึกแค่พระนามและพระราชพงศาวลีของพระองค์ โคเรเสด็จพระราชสมภพใน 342 ปีก่อน ค.ศ. และเชื่อว่าเป็นพระราชโอรสองค์โตในจักรพรรดิโคอัง พระราชมารดาเชื่อว่าเป็นโอชิฮิเมะ ธิดาในอาเมตาราชิฮิโตะ-คูนิโอะ-ชิฮิโตะ-โนะ-มิโกโตะ พระนามก่อนขึ้นครองราชย์ของโคเรคือเจ้าชาย*โอะ-ยามาโตะ-เนโกะ ฮิโกะ-ฟูโตะ-นิ โนะ มิโกโตะ* และ*โคจิกิ*บันทึกว่าพระองค์ทรงปกครองจากพระราชวังคูโรดะ-โนอิ-โอโดะ-โนะ-มิยะ (黒田廬戸宮 (*Kuroda-noi-odo-no-miya*)) ที่คูโรดะในบริเวณที่ภายหลังรู้จักกันในชื่อ แคว้นยามาโตะ ในบันทึกโคจิกิระบุว่าในช่วงรัชสมัยโคเร องค์จักรพรรดิเข้าพิชิตแคว้นคิบิ โคเรเป็นจักรพรรดิพระองค์แรกนับตั้งแต่จักรพรรดิจิมมุที่มีพระมเหสีรอง และเป็นพระราชบิดาของพระราชโอรสธิดา 7 พระองค์ร่วมกับจักรพรรดินีที่เป็นพระมเหสีหลัก คือ คูวาชิ-ฮิเมะ มีบันทึกว่าโคเมทรงมีพระชนม์ชีพยืนยาว ครองราชย์ใน 290 ปีก่อน ค.ศ. จนกระทั่งสวรรคตเมื่อ 215 ปีก่อน ค.ศ. พระราชโอรสองค์โตของพระองค์จึงขึ้นครองราชย์เป็นจักรพรรดิองค์ถัดไป

## ข้อมูลที่มีอยู่

การมีตัวตนของจักรพรรดิ 9 พระองค์แรกยังคงเป็นที่ถกเถียงกัน เนื่องมาจากมีข้อมูลสำหรับการตรวจยืนยันและศึกษาเพิ่มเติมไม่เพียงพอ ทำให้นักประวัติศาสตร์จัดให้โคเรเป็น "จักรพรรดิในตำนาน" และเป็นจักรพรรดิองค์ที่ 6 ในจักรพรรดิ 8 พระองค์ที่ไม่มีตำนานเฉพาะที่เชื่อมโยงกับพระองค์ พระนามโคเร*-เท็นโน*ได้รับการระบุให้แก่พระองค์หลังสวรรคตโดยคนรุ่นหลัง พระชนมพรรษาเฉพาะที่ 127 พรรษาถือว่าไม่น่าเป็นไปได้เช่นเดียวกันกับจักรพรรดิโคอัง เนื่องจากปัญหาการยืนยันและเรื่องอื่น ๆ

มีความเป็นไปได้ว่า*"โคเร"*อาจมีพระชนม์ชีพในคริสต์ศตวรรษที่ 1 แทน เช่นเดียวกันกับจักรพรรดิโคโช Louis Frédéric นักประวัติศาสตร์ ระบุแนวคิดนี้ในหนังสือ *Japan Encyclopedia* ของตนเองว่ามีความ "เป็นไปได้มาก" แต่นั่นยังคคงเป็นข้อถกเถียงในบรรดานักวิจัยคนอื่น ๆ จักรพรรดิพระองค์แรกที่นักประวัติศาสตร์ระบุว่าอาจมีตัวตนจริงคือจักรพรรดิซูจิง จักรพรรดิญี่ปุ่นองค์ที่ 10

## พระมเหสีและพระราชโอรสธิดา

* จักรพรรดินี: คูวาชิ-ฮิเมะ (細媛命 (*Kuwashi-hime*)) ธิดาในชิกิ โนะ อางาตานูชิ โอโอเมะ
	+ พระราชโอรส: เจ้าชายโอยามาโตเนโกฮิโกกูนิกูรุ (error: {{nihongo}}: ต้องการข้อความภาษาญี่ปุ่นหรือโรมาจิ (help)) ภายหลังเป็นจักรพรรดิโคเง็ง
* พระมเหสี: คาซูงะ โนะ ชิจิฮายามาวากะ-ฮิเมะ (春日之千千速真若比売 (*Kasuga no Chichihayamawaka-hime*))
	+ พระราชธิดา: เจ้าหญิงชิจิฮายะ-ฮิเมะ (error: {{nihongo}}: ต้องการข้อความภาษาญี่ปุ่นหรือโรมาจิ (help))
* พระมเหสี: ยามาโตะ โนะ คูนิกะ-ฮิเมะ (倭国香媛 (*Yamato no Kunika-hime*)) ธิดาในวาจิตสึมิ
	+ พระราชธิดา: ยามาโตโตโตฮิโมโมโซะ-ฮิเมะ (倭迹迹日百襲媛命 (*Yamatototohimomoso-hime*)) ถูกฝังที่ฮาชิฮากะโคฟุง (มีผู้อ้างว่าพระนางเป็นเชมัน-ราชินี ฮิมิโกะ)
	+ พระราชโอรส: เจ้าชายโคจิกิ (古事記)
	+ พระราชโอรส: เจ้าชาย คิบิตสึฮิโกะ-โนะ-มิโกโตะ (error: {{nihongo}}: ต้องการข้อความภาษาญี่ปุ่นหรือโรมาจิ (help)) บรรพบุรุษของตระกูลคิบิ
	+ พระราชธิดา: เจ้าหญิงยามาโตโตโตวากายะ-ฮิเมะ (error: {{nihongo}}: ต้องการข้อความภาษาญี่ปุ่นหรือโรมาจิ (help))
* พระมเหสี: ฮาเอโรโกะ (絙某弟 (*Haeirodo*)) พี่/น้องสาวของยามาโตะ โนะ คูนิกาฮิเมะ
	+ พระราชโอรส: เจ้าชายฮิโกซาชิมะ (error: {{nihongo}}: ต้องการข้อความภาษาญี่ปุ่นหรือโรมาจิ (help))
	+ พระราชโอรส: วากาตาเกฮิโกะ (稚武彦命 (*Wakatakehiko*)) บรรพบุรุษของตระกูลคิบิ
* พระมเหสี: มาชิตะ-ฮิเมะ (真舌媛) ธิดาในโทชิฮิโกะ โอฮิฮิโกะ

## หมายเหตุ

## อ้างอิง

## อ่านเพิ่ม

* Aston, William George. (1896). *Nihongi: Chronicles of Japan from the Earliest Times to A.D. 697*. London: Kegan Paul, Trench, Trubner. OCLC 448337491
* Brown, Delmer M. and Ichirō Ishida, eds. (1979). *Gukanshō: The Future and the Past*. Berkeley: University of California Press. ISBN 978-0-520-03460-0; OCLC 251325323
* Chamberlain, Basil Hall. (1920). *The Kojiki*. Read before the Asiatic Society of Japan on April 12, May 10, and June 21, 1882; reprinted, May, 1919. OCLC 1882339
* Nussbaum, Louis-Frédéric and Käthe Roth. (2005). *Japan encyclopedia*. Cambridge: Harvard University Press. ISBN 978-0-674-01753-5; OCLC 58053128
* Ponsonby-Fane, Richard Arthur Brabazon. (1959). *The Imperial House of Japan*. Kyoto: Ponsonby Memorial Society. OCLC 194887
* Titsingh, Isaac. (1834). *Nihon Ōdai Ichiran*; ou, *Annales des empereurs du Japon*. Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). *Jinnō Shōtōki: A Chronicle of Gods and Sovereigns*. New York: Columbia University Press. ISBN 978-0-231-04940-5; OCLC 59145842